Στρατηγική μελέτη περιβαλλοντικών επιπτώσεων για το σχέδιο χωρικής και οικιστικής οργάνωσης ανοικτών πόλεων του Δήμου Αμφίπολης:
Creators: name: Κοσκερίδου, Γεωργία Νικολάου
Publisher: name: Aristotle University of Thessaloniki
Year: 2009
Subjects: Βιώσιμη ανάπτυξη
Περιβαλλοντικές επιπτώσεις
Στρατηγική περιβαλλοντική εκτίμηση
Strategic
Environmental assessment
Sustainable

description: Η παρούσα μεταπτυχιακή διατριβή με τίτλο «Στρατηγική μελέτη περιβαλλοντικών επιπτώσεων για το ΣΧΟΟΑΠ του Δήμου Αμφίπολης» αποτελείται από δύο μέρη. Το μέρος Α έχει ως στόχο την έρευνα της Στρατηγικής Περιβαλλοντικής Εκτίμησης (ΣΠΕ), μελετώντας την παρουσία και τα χαρακτηριστικά αυτής σε διάφορες χώρες από την αρχή της εμφάνισής της, περίπου τη δεκαετία του 1970. Στη συνέχεια, το μέρος Β, αφορά στην εφαρμογή της ΣΠΕ στο ΣΧΟΟΑΠ του Δήμου Αμφίπολης. Αναλυτικότερα το μέρος Α της διατριβής αποτελείται από τρία κεφάλαια: Το Κεφάλαιο 1 αναφέρεται στο θεσμό της Στρατηγικής Περιβαλλοντική Εκτίμησης παραθέτοντας τον ορισμό του, τα πλεονεκτήματα και τα μειονεκτήματά του, την σχέση του με τη Μελέτη Περιβαλλοντικών Επιπτώσεων (ΜΠΕ), την εφαρμογή του σε διάφορες χώρες του κόσμου και τέλος, σχετικές νομοθεσίες με έμφαση στην Οδηγία ΣΠΕ 2001/42/ΕΚ και την μεταφορά της στο ελληνικό δίκαιο με την ΚΥΑ 107017/2006. Το Κεφάλαιο 2 περιλαμβάνει τη σύντομη περιγραφή και το σχολιασμό τριών παραδειγμάτων από την εφαρμογή της ΣΠΕ στην Ελλάδα• τη ΣΠΕ για το Ειδικό Χωροταξικό Πλαίσιο Σχεδιασμού Αειφόρου Ανάπτυξης για τον Τουρισμό, για το Ειδικό Χωροταξικό Πλαίσιο Σχεδιασμού Αειφόρου Ανάπτυξης για τις Ανανεώσιμες Πηγές Ενέργειας και για το Ειδικό Χωροταξικό Πλαίσιο Σχεδιασμού Αειφόρου Ανάπτυξης για τη Βιομηχανία. Στο Κεφάλαιο 3 παρουσιάζονται τα συμπεράσματα από την έρευνα των δύο προηγούμενων κεφαλαίων. Το μέρος Β της διατριβής αποτελείται από δέκα κεφάλαια (Α-Ι) και περιλαμβάνει την εκπόνηση της Στρατηγικής Μελέτης Περιβαλλοντικών Επιπτώσεων για το Σχέδιο Χωρικής και Οικιστικής Οργάνωσης Ανοικτών Πόλεων του Δήμου Αμφίπολης, σύμφωνα με την ΚΥΑ 107017/2006. Στα τρία πρώτα Κεφάλαια (Α, Β, Γ) δίνονται γενικά στοιχεία (μη τεχνική έκθεση, γενικά στοιχεία και σκοπιμότητα του ΣΧΟΟΑΠ). Στο Κεφάλαιο Δ περιγράφεται το περιεχόμενο του προτεινόμενου ΣΧΟΟΑΠ δίνοντας ιδιαίτερη έμφαση στις προτεινόμενες χρήσεις γης για το σύνολο του Δήμου Αμφίπολης. Το Κεφάλαιο Ε αναφέρεται στις εναλλακτικές δυνατότητες, συμπεριλαμβανομένης και της μηδενικής, ενώ στο Κεφάλαιο ΣΤ περιγράφεται η υφιστάμενη κατάσταση του περιβάλλοντος του Δήμου. Εδώ δίνονται στοιχεία για την περιγραφή του φυσικού περιβάλλοντος, τη γεωλογία – γεωμορφολογία, το κλίμα, τη χλωρίδα –βλάστηση, την πανίδα, τα νερά, τη θαλάσσια χλωρίδα και πανίδα, το πολιτιστικό, ιστορικό και αρχιτεκτονικό περιβάλλον, τις υφιστάμενες χρήσεις γης και τα αξιόλογα οικοσυστήματα. Ακόμα περιγράφονται τα περιβαλλοντικά χαρακτηριστικά της περιοχής που ενδέχεται να επηρεασθούν από την εφαρμογή του προτεινόμενου ΣΧΟΟΑΠ καθώς και τα υφιστάμενα περιβαλλοντικά προβλήματα. Στο Κεφάλαιο Ζ γίνεται ο προσδιορισμός, ο χαρακτηρισμός και η αξιολόγηση των πιθανών επιπτώσεων από την εφαρμογή των προτάσεων σε μία πληθώρα περιβαλλοντικών παραμέτρων (π.χ. χλωρίδα, πανίδα, έδαφος, πληθυσμός, νερά, αέρας, πολιτιστική κληρονομιά, τοπίο, υλικά περιουσιακά στοιχεία κ.λπ) και στο τέλος προτείνονται μέτρα για την αντιμετώπιση των επιπτώσεων. Οι δυσκολίες που προέκυψαν κατά την εκπόνηση της Μελέτης παρουσιάζονται στο Κεφάλαιο Θ ενώ οι βασικές μελέτες και έρευνες που χρησιμοποιήθηκαν κατά την εκπόνηση της μελέτης περιγράφονται στο Κεφάλαιο Ι. Τέλος, ακολουθούν η Βιβλιογραφία και τα Παραρτήματα με επιπρόσθετες πληροφορίες (ιστορικά-δημογραφικά στοιχεία του Δήμου, χάρτης του Δήμου, νομοθεσίες, απαλλακτικά διαδικασίας ΣΠΕ κ.λπ.).
description: The Postgraduate Dissertation, entitled “Strategic Environmental Assessment for the Municipal Planning Project of Amfipolis, constitutes of two parts. Part A aims at the theoretical approach of Strategic Environmental Assessment (SEA), studying its characteristics, since its first implementation, roughly in the decade 1970. Part B involves the implementation of the tool of SEA in the Municipal Planning Project of Amfipolis.Part A is specifically divided in three chapters: Chapter 1 refers to the institution of Strategic Environmental Assessment, providing with its definitions, advantages and disadvantages, relation with Environmental Impact Assessment (EIA), implementation in several countries all over the world and finally, reference to legislation, such as the Directive SEA 2001/42/EU and the Greek legislation, Ministerial Decision 107017/2006. Chapter 2 includes a short description and comments of three examples from the implementation of SEA in Greece• the SEA for Special Planning Frame of Sustainable Tourism Development, the SEA for Special Planning Frame of Sustainable Development in Renewable Sources of Energy and the SEA for Special Planning Frame of Sustainable Industry Development. Chapter 3 presents the conclusions of the Part A research. Part B comprises of ten chapters (A-I) and includes the study of Strategic Environmental Assessment for the Municipal Planning Project of Amfipolis, according to the Greek legislation, Ministerial Decision 107017/2006. Τhe first three Chapters (A, B, C) contain some general information of the Assessment (non-technical report, general information and purpose of the Municipal Planning Project). Chapter D describes the content of the proposed Planning Project, showing emphasis on the proposed land-use patterns for the whole area of the Municipality of Amfipolis. Chapter E refers to the alternative scenarios, including also the do-nothing case, while Chapter F describes the present Municipality’s environmental issues: natural environment, geology - geomorphology, climate parameters, flora - vegetation, fauna, water issues, marine flora and fauna, cultural, historical and architectural environment, existing land-use patterns and sensitive ecosystems are described. This chapter describes also the environmental characteristics of the region that will be possibly influenced by the implementation of the proposed Municipal Planning Project, as well as the existing environmental problems. Chapter G describes the identification, prediction and evaluation of possible impacts coming out of the implementation of proposals in several environmental aspects (e.g. flora, fauna, soil, population, waters, air, cultural heritage, landscape, built environment etc). At the end mitigation measures are proposed. Difficulties that came up while conducting the study of the SEA are presented in Chapter H, while the basic studies and research projects that were used as references, are presented in Capital I. Finally, the study ends with the Bibliography and the Annexes with additional information (historical-demographic elements of Municipality, map of Municipality, legislation etc).